3. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2γ/οίκ. 1561 της 15 Φεβρ. /21  Μαρτ. 1980 (ΦΕΚ Β΄ 291) Περί διακοπής κυήσεως λόγω συγγενών ανωμαλιών του εμβρύου. Έχοντας υπόψη: α)Τις διατάξεις του Νόμ. 821/78, ειδικά με το άρθρ. 5 παρ. 3 που αναφέρεται σε περιπτώσεις επιτρεπομένης διακοπής της κυήσεως. β)Γνωμάτευση του Δ/ντή της Α΄ Μαιευτικής και Γυναικολογικής Κλινικής του Πανεπιστημίου Αθηνών, Καθηγητή Δ. Κασκαρέλη «για τις περιπτώσεις όπου διενεργείται προγεννητικός έλεγχος του εμβρύου». γ)Γνωμάτευση του ιδίου «για τις συνθήκες υπό τις οποίες πρέπει να γίνεται η διακοπή της κυήσεως όταν το έμβρυο είναι αποδεδειγμένως παθολογικό». δ)Έκθεση της Διευθύντριας του Β΄ Περιφερειακού Κέντρου Αιμοδοσίας Αθηνών, Υφηγητρίας Τ. Μανδαλάκη για τα ίδια θέματα. 2.Γνωμάτευση του Συμβούλου για την προγεννητική διάγνωση της Μεσογειακής αναιμίας στο Γενικό Νοσ/μείο «ΒΑΣ. ΠΑΥ ΛΟΣ» Υφηγητή Δ. Δουκόπουλου «για τα ίδια θέματα». ς)Γνωμάτευση του Καθηγητή Επιδημιολογίας και Βιοστατικής στην Υγειονομική Σχολή Αθηνών Γεωργ. Παπαευαγγέλου «για τα ίδια θέματα». ζ)Γνωμάτευση Δ/ντή της Β΄ Παιδιατρικής Κλινικής του Πανεπιστημίου Αθηνών στο Νοσ/μείο Παίδων «ΑΓΓΛΑΪΑ ΚΥΡΙΑΚΟΥ» Καθηγητή Κ. Παπαδάτου «για τα ίδια θέματα». η)Γνωμάτευση του Επ. Καθηγητή της Α΄ Παιδιατρικής Κλινικής Πανεπιστημίου Αθηνών Χ. Κατάμη «για τα ίδια θέματα». θ)Γνωμάτευση του Δ/ντή της Α΄ Παιδιατρικής Κλινικής Πανεπιστημίου Αθηνών στο Νοσ/μείο Παίδων «ΑΓΙΑ ΣΟΦΙΑ» Καθηγητή Ν. Ματσανιώτη «για τα ίδια θέματα». ι)Γνωμάτευση του Δ/ντή του Ινστιτούτου Υγείας του Παιδιού Σ. Παντελάκη «για τα ίδια θέματα», αποφασίζουμε: 1.Η διακοπή κυήσεως για ανωμαλίες του εμβρύου που έχουν ως επακόλουθο τη γέννηση Παθολογικού νεογνού επιτρέπεται, εφ’ όσον για τη διαπίστωση, της ανωμαλίας υπάρχει προγεννητική διάγνωση, από εξειδικευμένο Νοσηλευτικό Ίδρυμα Δημοσίου Δικαίου ή Κοινωφελές Ιδιωτικού Δικαίου. 2.Για τη διεξαγωγή προγεννητικού ελέγχου απαιτείται η έγγραφη συγκατάθεση της εγκύου που πρέπει να δίνεται ύστερα από πλήρη ενημέρωση της εγκύου για τους ενδεχομένους κινδύνους που συνεπάγεται ο προγεννητικός έλεγχος. 3.Το έγγραφο συγκαταθέσεως που υπογράφεται από την έγκυο, πρέπει να έχει συνταχθεί κατά το εξής πρότυπο. «Η …………… (ονοματεπώνυμο) (αριθ. Αστυν. ταυτ. ……… εκδώσασα Αστυν. αρχή …………….) συμφωνώ να γίνει προγεννητικός έλεγχος του εμβρύου που φέρω, έχοντος επίγνωση των ενδεχομένων κινδύνων που συνεπάγεται ο έλεγχος. 4.Στο ίδιο έγγραφο, η συγκατάθεση της εγκύου πρέπει να συνοδεύεται από δήλωση του γιατρού ότι, η έγκυος έχει πλήρως ενημερωθεί για τους πιθανούς κινδύνους που συνεπάγεται ο προγεννητικός έλεγχος. 5.Στην ενημέρωση της εγκύου πρέπει απαραιτήτως να περιλαμβάνεται πληροφορία ότι, αν δεν έχει εκ των προτέρων αποφασίσει να προχωρήσει στην άμβλωση όταν το έμβρυο, αποδειχθεί Παθολογικό, τότε ο προγεννητικός έλεγχος είναι άσκοπος. 6.Για να μπορεί ένα Νοσηλευτικό Ίδρυμα να προβαίνει σε επεμβάσεις προγεννητικής διαγνώσεως ανωμαλιών του εμβρύου, πρέπει να διαθέτει ομάδα προγεννητικού ελέγχου αποτελουμένη από: α)Γιατρούς- Γενετιστές- ειδικευμένους Κλινικά και εργαστηριακά στην Κυτταρογεννητική και στη Βιοχημική γενετική. β)Μαιευτήρες- ειδικευμένους στις προγεννητικές ενδομήτριες επεμβάσεις (αμνιοκέντηση, ενδομήτρια επισκόπηση, πλακουντοκέντηση). γ)Εξειδικευμένο τεχνικό και βοηθητικό προσωπικό εργαστηρίων κυτταρογενετικής και βιοχημικής γενετικής. δ)Ομάδα Ψυχολόγων και Κοινωνικών Λειτουργών. 7.Είναι δυνατή επίσης, συνεργασία περισσοτέρων ιδρυμάτων. 8.Τα ιδρύματα που κάνουν επεμβάσεις προγεννητικής διαγνώσεως, πρέπει να διαθέτουν άρτιο τεχνικό εξοπλισμό και κατάλληλους χώρους. 9.Για να γίνει προγεννητικός έλεγχος εμβρύου είναι απαραίτητο να συντρέχει ένας τουλάχιστον από τους παρακάτω λόγους: α)Να υπάρχει δομική χρωμοσωματική ανωμαλία σε ένα από τους γονείς του εμβρύου. β)Να υπάρχει προηγούμενο παιδί της εγκύου, με συγγενείς ανωμαλίες του Κεντρικού νευρικού συστήματος. γ)Να υπάρχει παθολογικό γονίδιο επικρατούντος τύπου σε ένα τουλάχιστον από τους γονείς δ)Να υπάρχουν ταυτόσημα Παθολογικά γονίδια υπολειπομένου τύπου και στους δύο γονείς. ε)Να υπάρχει παθολογικό φυλοσύνδετο γονίδιο στην έγκυο. ς)Να είναι προχωρημένης ηλικίας η έγκυος πάνω από 40 ετών. ζ)Να έχει προσβληθεί η έγκυος κατά τη διάρκεια της εγκυμοσύνης της, από λοιμώδες νόσημα που προκαλεί μεγάλη αναλογία εμβρυοπάθειες (ερυθρά, τοξοπλάσμωση κ.λπ.). (Η προσβολή της εγκύου από λοιμώδες νόσημα πρέπει να βεβαιώνεται με ορολογική εξέταση). η)Να έχει πάρει φάρμακα η έγκυος από τη χρήση των οποίων πιθανολογείται βλάβη για το έμβρυο. (Μετά τη σελ. 256,255) Σελ. 256,257  Τεύχος 737- Σελ. 117 Μεταμόσχευση Βιολογικών Ουσιών 34.Β.π.3 θ)Να έχει εκτεθεί η έγκυος σε ιοντίζουσες ακτινοβολίες. 10.Σε περίπτωση που ο προγεννητικός έλεγχος αποδείξει ότι, το έμβρυο φέρει συγγενή ανωμαλία, η οποία έχει σαν συνέπεια τη γέννηση παθολογικού παιδιού, η άμβλωση πρέπει να γίνει σε άρτια οργανωμένη Μαιευτική νοσηλευτική Μονάδα. 11.Η Νοσηλευτική μονάδα, αυτή πρέπει να διαθέται σε εξοπλισμό και προσωπικό: α)Πλήρες χειρουργείο για Μαιευτικές- Γυναικολογικές επεμβάσεις. β)Όλα τα απαραίτητα εργαλεία για τη διαστολή του τραχηλικού στομίου. γ)Συσκευή υπερήχων για την περίπτωση που η διακοπή της κυήσεως γίνει με χορήγηση προσταγλανδινών.  δ)Έμπειρο αναισθησιολόγο. ε)Έμπειρο Γυναικολόγο για τη χορήγηση προσταγλανδινών. 12.Ένα Ίδρυμα (ή ένας γιατρός) μπορεί να αρνηθεί τη διεξαγωγή προγεννητικού ελέγχου, αν κρίνει ότι, ο κίνδυνος βλάβης του εμβρύου είναι μεγαλύτερος από τον κίνδυνο γεννήσεως παθολογικού παιδιού. 13.Η παραπομπή εγκύου σε Κέντρο προγεννητικού ελέγχου και η ενδεχόμενη διακοπή κυήσεως σε κατάλληλα οργανωμένη και εξοπλισμένη Μαιευτική Κλινική, αποτελούν μετά τη δημοσίευση της αποφάσεως αυτής στην Εφημερίδα της Κυβερνήσεως, νομίμως επιβεβλημένη θεραπεία και άρα δημιουργούν οικονομικά βάρη στον ασφαλιστικό Οργανισμό όπου φέρεται ασφαλισμένη η έγκυος. Εάν η έγκυος δεν είναι ασφαλισμένη σε κάποιον από τους ασφαλιστικούς οργανισμούς και αδυνατεί να πληρώσει μόνη της τη δαπάνη, τότε τη δαπάνη αναλαμβάνει το Δημόσιο με έκδοση πιστοποιητικού οικονομικής αδυναμίας και σε βάρος των οικείων πιστώσεων. 14.Στις δαπάνες που βαρύνουν το Ταμείο όπου είναι ασφαλισμένη η έγκυος ή το Δημόσιο, συνυπολογίζονται τα έξοδα μετακινήσεως της εγκύου από τον τόπο της κατοικίας της ως την έδρα του Κέντρου Προγεννητικού Ελέγχου και τανάπαλιν.  15.Για να αναγνωρισθεί ότι, ένα Ίδρυμα ανταποκρίνεται στους όρους των παρ. 6, 8 και 11, χρειάζεται απόφαση του Υπουργού Κοιν. Υπηρεσιών η οποία εκδίδεται με αίτηση του ενδιαφερομένου Ιδρύματος. Σελ. 256,258 Τεύχος 737- Σελ. 118 34.Β.π.3 Μεταμόσχευση Βιολογικών Ουσιών 